Før han flyttet solgte Voss Lovisendal med hage og tilhørende jordegods og hus til Eivindvik skolekommune. Presten Niels Griis Alstrup Dahl sto bak dette kjøpet da han ønsket å få til faste skoler for å avløse omgangskolen. Lovisendal ble skolehus og lærerbolig for Brekke krets. I huset bodde også en pakter som skulle gi læreren mat og sørge for renhold av lokalene. I årene 1825–27 eide Eivindvik skolekommune bygningen.